उन्नाव: लोकतांत्रिक सेनानी का अचानक सांस लेने में दिक्कत होने पर लखनऊ के निजी हॉस्पिटल में भर्ती कराया गया जहां उपचार के दौरान मृत्यु हो गई घटना की जानकारी के बाद उपजिलाधिकारी व क्षेत्राधिकारी की उपस्थिति में गार्ड ऑफ ऑनर की सलामी देते हुए शव का अंतिम संस्कार राजकीय सम्मान के साथ प्रशासन की उपस्थिति में संपन्न हुआ।
प्राप्त जानकारी के अनुसार राजकुमार सिंह पुत्र स्वर्गीय रघुवीर सिंह निवासी नदौली का मंगलवार को अचानक सांस लेने में दिक्कत महसूस होने पर उनके परिजनों ने उनको लखनऊ के निजी हॉस्पिटल में भर्ती कराया। जहां उपचार चल रहा था और हॉस्पिटल में ऑक्सीजन की कमी थी और उनको ऑक्सीजन समय पर उपलब्ध नहीं हो सकी जिससे उनकी मृत्यु हॉस्पिटल में ही हो गई।
परिजनों ने उनके पार्थिव शरीर को पैतृक गांव नदौली वापस लाया गया। जिसके बाद सूचना पर उप जिलाधिकारी प्रदीप वर्मा, क्षेत्राधिकारी बांगरमऊ व थानाध्यक्ष हरि प्रसाद अहिरवार फोर्स के सहित फूल कुमारी सरिता देवी स्मारक विद्यालय प्रांगण नन्दौली पुल पर पहुंचे। जहां प्रशासन ने पूरे राजकीय सम्मान के साथ गार्ड ऑफ ऑनर देते हुए पुष्प अर्पित करने के उपरांत हिंदू रीति रिवाज के साथ शव का अंतिम संस्कार कराया। गया मृतक राजकुमार सिंह के पिता स्वर्गीय रघुवीर सिंह स्वतंत्रता संग्राम सेनानी रहे थे मृतक के परिजनों का रो रो कर बुरा हाल है।